Maria Magdalena wa Pazzi (Firenze, Italia, 2 Aprili 1566 – Firenze 25 Mei 1607) alikuwa mmonaki wa shirika la Wakarmeli aliyepata umaarufu kutokana na ubora wa maisha yake ya sala hata akatangazwa mtakatifu. Sikukuu yake huadhimishwa kila mwaka kwenye tarehe ya kifo chake. Neno, wewe ni wa ajabu katika Roho Mtakatifu pia, ukimfanya ajimimine katika roho hivi kwamba roho inakuja kuungana na Mungu, inamjua Mungu, inamuonja Mungu, haifurahii chochote isipokuwa Mungu. Na Roho Mtakatifu anakuja rohoni imetiwa daima mhuri azizi ya Damu ya Neno, Mwanakondoo aliyechinjwa; tena damu ndiyo inayomsukuma aje, ingawa mwenyewe anakuja kwa kutaka... Roho Mtakatifu, huishii katika Baba asiyebadilika, wala huishii katika Neno; ingawa umo daima ndani ya Baba, ndani ya Neno, ndani mwako na ndani ya roho zote zenye heri mbinguni na ndani ya viumbe. Unahitajiwa na kiumbe kutokana na damu iliyomwagwa na Neno, Mwana pekee, ambaye kwa ari ya upendo amejifanya ahitahiwe na kiumbe chake. Unapumzika katika viumbe vilivyojiandaa kupokea ndani mwao, kwa kushirikishwa vipaji vyako, mfano wako kwa usafi. Unapumzika ndani ya wale wanaopokea tunda la damu ya Neno na kujifanya maskani ya kukufaa.